Obec Dobrá Voda  –  obecné zastupiteľstvo,   919 54   Dobrá Voda 121

Z Á P I S N I C A
zo zasadnutia Obecného zastupiteľstva v Dobrej Vode,
ktoré sa konalo dňa 10.02.2015 o 18.00 hod.
	v zasadacej miestnosti Obecného úradu


Počet poslancov obecného zastupiteľstva: 7


Prítomní

René Blanárik - starosta obce
Ján Kollár, Ivana Ladvenicová, Andrea Lukačovičová, Lívia Michaličková, Gabriela Puškášová, Blanka Štefaničková-poslanci OZ Dobrá Voda

Neprítomní
Eva Ažaltovičová - ospravedlnená

Program zasadnutia
1. Otvorenie zasadnutia
2. Schválenie programu zasadnutia, určenie zapisovateľa, overovateľov  zápisnice, voľba návrhovej komisie
3. Kontrola plnenia uznesení z predchádzajúceho  zasadnutia  OZ  Dobrá Voda 
4. Vyhlásenie voľby hlavného kontrolóra obce Dobrá Voda
5. Schválenie prenájmu nehnuteľného majetku Obce Dobrá Voda parc. č. 1391/1
6. Žiadosť o prenájom priestorov v Prístavbe kultúrneho domu Dobrá Voda
7. Prerokovanie možností využitia budovy Prístavba kultúrneho domu 
Dobrá Voda
8. Voľba členov Rady školy ZŠ s MŠ Dobrá Voda
9. Príprava osláv 230. výročia narodenia Jána Hollého
10. Žiadosť o vysvetlenie informácií – Ing. Milan Lacko
11. Uznesenia OZ
12. Diskusia
13. Záver. 

1. Otvorenie zasadnutia 

Zasadnutie Obecného zastupiteľstva (ďalej len OZ) Dobrá Voda otvoril a viedol René Blanárik
– starosta obce. 

2. Schválenie programu zasadnutia, určenie zapisovateľa a overovateľov zápisnice 

Starosta obce René Blanárik skonštatoval, že na zasadnutí OZ sú prítomní 6 poslanci a OZ je uznášania schopné. Oboznámil poslancov s programom zasadnutia. Poslanci OZ nemali k predloženému programu pripomienky.

René Blanárik určil za zapisovateľku zápisnice Luciu Piačkovú a za overovateľov zápisnice Líviu Michaličkovú a Andreu Lukačovičovú.
Za predsedu návrhovej komisie starosta navrhol Blanku Štefaničkovú, členov komisie Gabrielu Puškášovú a Jána Kollára.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 15/2015

Obecné zastupiteľstvo v Dobrej Vode
1. schvaľuje program zasadnutia obecného zastupiteľstva zo dňa 10.02.2015
2. určuje overovateľov zápisnice  – Líviu Michaličkovú a Andreu Lukačovičovú
 zapisovateľka   Lucia Piačková
3. volí návrhovú komisiu v zložení
predseda –Blanka Štefaničková
členovia  - Gabriela Puškášová, Ján Kollár 
4. ukladá návrhovej komisii
a) sledovať priebeh rokovania, predkladané návrhy a obsah diskusie
b) predkladať k prerokúvaným bodom programu a k postupu rokovania návrhy uznesení tak, aby sa efektívne naplnil program rokovania a jeho ciele.

Za: 		6
Proti: 		0
Zdržal sa: 	0
Nehlasoval:	0

Uznesenie bolo schválené počtom hlasov 6.

3. Kontrola plnenia uznesení z predchádzajúceho zasadnutia OZ Dobrá Voda

Kontrolu uznesení zo zasadnutia OZ  Dobrá Voda dňa 02.02.2015 urobila Ivana Ladvenicová
a skonštatovala, že všetky uznesenia boli splnené. 

4. Vyhlásenie voľby hlavného kontrolóra obce Dobrá Voda

Starosta obce René Blanárik  predniesol prítomným Návrh na vyhlásenie voľby hlavného kontrolóra Obce Dobrá Voda. Vyhlásenie voľby hlavného kontrolóra  je  súlade s § 18a ods. 4 a ods. 8 písmeno a) zákona č. 369/1990 Zb.  o obecnom zriadení, v znení neskorších predpisov.

Kandidáti na funkciu hlavného kontrolóra obce Dobrá Voda zašlú alebo odovzdajú písomnú prihlášku s predpísanými náležitosťami a prílohami (viď nižšie) do 10. marca 2015 do 12.00 h na Obecnom úrade Dobrá Voda č. 121, PSČ 919 54 v uzavretej obálke označenej „Voľba hlavného kontrolóra, neotvárať!“ Voľba hlavného kontrolóra sa uskutoční  24. marca 2015.

Požiadavky
· ukončené minimálne úplné stredné vzdelanie
· súhlas so zverejnením osobných údajov na účel vykonania voľby v zastupiteľstve
· úradne overená fotokópia príslušného dokladu o najvyššom dosiahnutom vzdelaní
· profesijný životopis s prehľadom doterajšej praxe s uvedením pracovnej pozície
· výpis z registra trestov nie starší ako 3 mesiace.

Všeobecné podmienky
· hlavný kontrolór je volený obecným zastupiteľstvom na 6 rokov. Je pracovníkom obce a za svoju činnosť zodpovedá zastupiteľstvu, ktorému 1x ročne podáva správu o svojej činnosti, a to do 60 dní po uplynutí kalendárneho roka
· funkcia hlavného kontrolóra  je nezlučiteľná s funkciou  poslanca,  starostu, člena orgánu právnickej osoby, ktorej zriaďovateľom alebo zakladateľom je obec, iného zamestnanca obce, podľa osobitného zákona,  
· dodržiavanie všeobecne záväzných nariadení obce a ostatných vnútorných predpisov obce. 
Starosta obce vyzval prítomných k diskusii. V diskusii sa pani Gabriela Puškášová spýtala, či sa nemôže hlavný kontrolór voliť na kratšie obdobie, čo však v zmysle zákona 369/1990 Z.z. nie je možné. Taktiež navrhla zverejniť vyhlásenie voľby v niektorých reklamných novinách, čím by sa zvýšili náklady obce. Voľba hlavného kontrolóra je rozposielaná na okolité obecné úrady.

Starosta obce požiadal predsedkyňu návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 16/2015

OZ v Dobrej Vode

vyhlasuje voľbu hlavného kontrolóra obce Dobrá Voda

v súlade s § 18a ods. 4 a ods. 8 písmeno a) zákona č. 369/1990 Zb.  o obecnom zriadení, v znení neskorších predpisov.
Kandidáti na funkciu hlavného kontrolóra obce Dobrá Voda zašlú alebo odovzdajú písomnú prihlášku s predpísanými náležitosťami a prílohami (viď nižšie) do 10. marca 2015 do 12.00 h na Obecnom úrade Dobrá Voda č. 121, PSČ 919 54 v uzavretej obálke označenej „Voľba hlavného kontrolóra, neotvárať!“  Voľba hlavného kontrolóra sa uskutoční  24. marca 2015.

Požiadavky:
· ukončené minimálne úplné stredné vzdelanie
· súhlas so zverejnením osobných údajov na účel vykonania voľby v zastupiteľstve
· úradne overená fotokópia príslušného dokladu o najvyššom dosiahnutom vzdelaní
· profesijný životopis s prehľadom doterajšej praxe s uvedením pracovnej pozície
· výpis z registra trestov nie starší ako 3 mesiace

Všeobecné podmienky:
· hlavný kontrolór je volený obecným zastupiteľstvom na 6 rokov. Je pracovníkom obce a za svoju činnosť zodpovedá zastupiteľstvu, ktorému 1x ročne podáva správu o svojej činnosti, a to do 60 dní po uplynutí kalendárneho roka
· funkcia hlavného kontrolóra  je nezlučiteľná s funkciou  poslanca,  starostu, člena orgánu právnickej osoby, ktorej zriaďovateľom alebo zakladateľom je obec, iného zamestnanca obce, podľa osobitného zákona,  
· znalosť všeobecne záväzných právnych predpisov a dodržiavanie všeobecne záväzných nariadení obce a ostatných vnútorných predpisov obce. 

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

5.Schválenie prenájmu nehnuteľného majetku Obce Dobrá Voda parc. č. 1391/1

Starosta obce oboznámil poslancov, že na zverejnený zámer prenájmu nehnuteľného majetku parcelné číslo 1391/1 o výmere 271 m2 na dobu určitú – 5 rokov prišla jedna žiadosť na prenájom, a to od pána Ivana Vaculíka. Žiadosť tvorí prílohu tejto zápisnice. Okrem tejto žiadosti neprišli iné žiadosti na zverejnený zámer. Starosta obce vyzval prítomných k diskusii. V diskusii sa prihlásil Ing. Milan Lacko. Spýtal sa poslancov, či  vedia, čo vlastne prenajali a v akom stave sú prenajaté priestory, na čo poslanci reagovali, že vedia, v akom stave sa tieto priestory nachádzajú.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 17/2015

OZ v Dobrej Vode

schvaľuje prenájom nebytových priestorov parcelné číslo 1391/1 o výmere 271 m2 v cene 7,00 eur/m2/rok na dobu 5 rokov Ivanovi Vaculíkovi – zámočníctvo, IČO: 34946837, 919 54  Dobrá Voda 353 od 16.02.2015 do 15.02.2020.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

6. Žiadosť o prenájom priestorov v Prístavbe kultúrneho domu Dobrá Voda

Starosta obce oboznámil poslancov, že obec Dobrá Voda prijala dňa 06.02.2015 žiadosť o prenájom nebytových priestorov bývalého kaderníctva v objekte Prístavba kultúrneho domu Dobrá Voda od pána Bohuša Saxuna za účelom dočasného skladu tovaru. Starosta oboznámil prítomných, že na predmetný nebytový priestor nebol vyvesený zámer na prenájom, avšak momentálne je predmetný priestor nevyužitý. 
V zmysleVZN č. 4/2013 dodatok č. 1 k  VZN č. 4/2010 o zásadách hospodárenia s majetkom obce Dobrá Voda starosta obce môže prenajať nebytový priestor na dobu dvoch mesiacov. Počas týchto dvoch mesiacov sa zverejní zámer prenájmu nebytového priestoru - kaderníctvo, aby sa mali možnosť prihlásiť aj iný záujemcovia. Starosta obce vyzval prítomných k diskusii. Počas diskusie sa poslanci informovali, či sa o tento priestor neprejavila záujem nejaká kaderníčka. Žiadnu žiadosť obec Dobrá Voda na prenájom tohto priestoru neeviduje. Po krátkej diskusii sa poslanci dohodli na cene za m2 za prenájom nebytového priestoru v Prístavbe kultúrneho domu Dobrá Voda – priestory kaderníctva.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 18/2015

OZ v Dobrej Vode

schvaľuje cenu za nájom nebytových priestorov bývalého kaderníctva v objekte Prístavba kultúrneho domu Dobrá Voda, v sume10,00 €/m2/rok.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

7. Prerokovanie možností využitia budovy Prístavba kultúrneho domu Dobrá Voda

Starosta obce oboznámil prítomných o možnosti využitia budovy Prístavby kultúrneho domu Dobrá Voda. Jedná sa o miestnosti na poschodí a to:
bývalý bar, miestnosť nad kotolňou a strednú miestnosť. Uvedené budovy navrhuje využiť nasledovne:bývalý bar ako posilňovňu pre verejnosť, miestnosť nad kotolňou poskytnúť pre potreby speváckeho súboru Dobrá Voda a strednú miestnosť využiť pre účely Obecného úradu Dobrá Voda. Priestory boli v priebehu roka 2014 opravené, aby boli pripravené na užívanie. Po krátkej diskusii s využitím týchto priestorov poslanci OZ súhlasili.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 19/2015

OZ v Dobrej Vode

schvaľuje návrh využitia budovy prístavby kultúrneho domu obce Dobrá Voda nasledovne:
bývalý bar – posilňovňa pre verejnosť,
miestnosť nad kotolňou – spevácky súbor Dobrá Voda,
stredná miestnosť – využitie pre účely Obecného úradu Dobrá Voda.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.
8. Voľba členov Rady školy ZŠ s MŠ Dobrá Voda

Starosta oboznámil prítomných o potrebe doplniť členov Rady školy pri ZŠ s MŠ Dobrá Voda. Starosta navrhol za členov Rady školy pri ZŠ s MŠ Dobrá Voda poslancov obecného zastupiteľstva Líviu Michaličkovú, Blanku Štefaničkovú, Ivanu Ladvenicovú, Gabrielu Puškášovú, a Evu Ažaltovičovú . Vyzval prítomných k vyjadreniu sa k danému návrhu. Po krátkej diskusii, v ktorej
Gabriela Puškášová navrhla zvolať Radu školy a zvoliť nových členov dal starosta hlasovať o návrhu uznesenia. Radu školy musia zvolať členovia v spolupráci s riaditeľkou ZŠ s MŠ Dobrá Voda.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 20/2015

OZ  v Dobrej Vode 

schvaľuje Líviu Michaličkovú, Blanku Štefaničkovú, Ivanu Ladvenicovú, Gabrielu Puškášovú, a Evu Ažaltovičovú za členov Rady školy pri ZŠ s MŠ Dobrá Voda.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

9. Príprava osláv 230. výročia narodenia Jána Hollého

Starosta obce informoval zastupiteľstvo o prebiehajúcich prípravách na oslavu 230. výročia narodenia Jána Hollého v obci Dobrá Voda. Starosta navrhuje termín osláv na 12. apríla 2015, nakoľko v pôvodnom navrhovanom termíne je Veľká Noc. Následne vyzval poslancov k diskusii. Poslanci po krátkej diskusii súhlasili s navrhnutým termínom. Príprava sa bude riešiť postupne počas nasledujúcich 2 mesiacov o čom budú poslanci a občania priebežne informovaní.

Starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 21/2015

OZ v Dobrej Vode

berie na vedomie informáciu o prípravách na oslavu 230. výročia narodenia Jána Hollého v obci Dobrá Voda

Za: 			6
Proti: 			0
Zdržal sa: 		0
[bookmark: _GoBack]Nehlasoval:		0

Uznesenie bolo schválené počtom hlasov 6.

10. Žiadosť o vysvetlenie informácií – Ing. Milan Lacko

Starosta obce Dobrá Voda informoval prítomných, že obec Dobrá Voda dňa 04.02.2015 prijala žiadosť od Ing. Milana Lacka na vysvetlenie informácií. (Žiadosť o vysvetlenie informácií od Ing. Milana Lacka je prílohou tejto zápisnice.) Následne túto žiadosť starosta obce prečítal prítomným a vyjadril sa k predmetnej žiadosti. Vyjadrenie starostu obce je prílohou tejto zápisnice. Následne starosta vyzval prítomných k diskusii. 

Pani Puškášová sa spýtala, či pán Ivan Vaculík volal so starostom. Pán Vaculík volal, avšak žiadna písomná žiadosť o prenájom nebytových priestorov neprišla, takže starosta nemal na základe čoho zvolať zastupiteľstvo, ktoré by predmetný nájom odsúhlasilo. O podaní písomnej žiadosti bol pán Vaculík informovaný počas telefonického rozhovoru. Taktiež v zmysle zákona č. 138/1990 Z.z. o majetku obcí v znení neskorších predpisov §6, ods. 6 „Všetky právne úkony spojené s nakladaním s majetkom obce musia mať písomnú formu, inak sú neplatné.“
Následne sa do diskusie zapojil aj Ing. Milan Lacko a vysvetlil dôvody, ktoré ho viedli k podaniu žiadosti o vysvetlenie informácií. 
Po ďalšej diskusii medzi poslancami OZ, starostom obce a Ing. Milanom Lackom, kde boli Ing. Milanovi Lackovi vysvetlené ním požadované informácie,  starosta obce požiadal predsedníčku návrhovej komisie Blanku Štefaničkovú o predloženie návrhu uznesenia a následne poslancov OZ vyzval na hlasovanie. Hlasovali 6 poslanci. 

Uznesenie č. 22/2015

OZ v Dobrej Vode

berie na vedomie žiadosť o vysvetlenie informácií od Ing. Milana Lacka zo dňa 04.02.2015.

Za: 			6
Proti: 			0
Zdržal sa: 		0
Nehlasoval:		0

Uznesenie bolo schválené počtom hlasov 6.

11. Uznesenia OZ

Starosta obce požiadal predsedníčku návrhovej komisie Blanku Štefaničkovú o prečítanie uznesení prijatých na dnešnom zasadnutí OZ. Schválené Uznesenia OZ tvoria prílohu tejto zápisnice. 

12.Diskusia

V tomto bude starosta obce Dobrá Voda informoval prítomných a pokračovaní realizácie modernizácie verejného osvetlenia v Obci Dobrá Voda a o odstránení poruchy kotla v MŠ, ktorá bola riešená kúpou nového kotla.
Ďalej sa o slovo prihlásila pani Ivana Ladvenicová a pozvala prítomných a občanov Dobrej Vody na akciu „Dobrovodská 21“. Sú to majstrovstvá Slovenska v pretláčaní rukou do 21. rokov, ktoré sa budú konať dňa 18.07.2015 v priestoroch penziónu Skalka, pri nepriazni počasia v kultúrnom dome Dobrá Voda.
     Starosta obce pozval prítomných a aj všetkých občanov Dobrej Vody na 1. Dobrovodské fašiangovanie, ktoré sa uskutoční dňa 14.02.2015 v Kultúrnom dome Dobrá Voda a následne na stolnotenisový turnaj žiakov, ktorý sa bude konať dňa 16.02.2015 v telocvični ZŠ s MŠ Dobrá Voda.

13. Záver

Program zasadnutia obecného zastupiteľstva v Dobrej Vode bol naplnený. 
Na záver starosta obce poďakoval prítomným za účasť a zasadnutie ukončil. 


Zápisnicu zapísala: Lucia Piačková


Zapisovateľ zápisnice:	______________________________________

Overovatelia zápisnice:	______________________________________

				______________________________________



V Dobrej Vode, 10. februára 2015


	_______________
	René Blanárik
	starosta obce

